# Money for Nothing

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
עטיפת הסינגל

Money For Nothing הוא שיר רוק מאת מארק נופלר וסטינג, שבוצע על ידי להקת דייר סטרייטס באלבומם Brothers in Arms, שיצא בשנת 1985. בנוסף לאלבום זה, יצא השיר גם באלבומי האוסף של הלהקה. הזמר הקומיקאי ווירד אל ביצע גירסה פארודית של השיר בשם "The Beverly Hillbillies".

מילות השיר נכתבו מנקודת מבטו של עובד בחנות למוצרי חשמל, איש צווארון כחול, שמסתכל בקנאה בכוכב רוק המופיע על הטלוויזיות שבחנות. בהתאם לנקודת מבט זו נכתב השיר בלשון גסה ובלתי תקנית, הכוללת מספר ביטויים בוטים כנגד הזמר שעל המרקע, בין השאר: "המתרומם הקטן הזה עם העגיל והאיפור" (כלפי הזמר), ו - "דופק כמו שימפנזה על התופים" (כלפי המתופף). שם השיר (Money For Nothing - כסף בשביל כלום) גם הוא חלק משורה אותה אומר העובד בקנאה - "(כוכב הרוק מקבל) כסף בשביל כלום, בחורות בחינם". בחלק השני של השיר גם מביע העובד צער על כך שלא עשה זאת בעצמו ("הייתי צריך ללמוד לנגן על גיטרה/הייתי צריך ללמוד לתופף"). הביטויים ההומופוביים והבוטים בשיר גררו ביקורת מצד קבוצות שונות.

ההשראה לשיר, על פי מארק נופלר, באה כשהיה בחנות למוצרי חשמל ושמע עובד שאמר "Money For Nothing", כשראה קליפ בטלוויזיה.

השיר, שיצא כסינגל עם יציאת האלבום, הפך במהרה לאחד הלהיטים המוכרים והמצליחים ביותר של להקת דייר סטרייטס. מכירות האלבום "Brother in Arms", בו הופיע השיר יחד עם מספר להיטים נוספים זינקו אל מעל 20 מיליון עותקים, ויחד איתן - גם הלהקה, שהפכה ללהקה המצליחה ביותר של אמצע שנות ה-80. הקליפ לשיר היה זה שפתח ב - 1 באוגוסט 1987 את שידורי תחנת MTV אירופה (שגם מוזכרת בשיר עם השורה החוזרת בתחילת ובסוף השיר - "I want my MTV").

מקור: http://he.wikipedia.org../../../m/o/n/Money_for_Nothing_4cb1.html

קטגוריה: שירים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Italiano
- Polski
- Tiếng Việt